Diari Oficial de la Generalitat Valenciana


Sumari del DOGV 4993, del 26-04-2005 (2005/3725)

Actuacions de juí verbal de separació número 64/2002. Cèdula de notificació.
----------------------------------------------------------------------------

### Dades del document

Número de DOGV
:   4993

Data del DOGV
:   26-04-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/3725


Organisme emissor
:   Jutjat de Primera Instància Número 2 de Vinaròs

Tipus de document
:   Anunci

Actuacions de juí verbal de separació número 64/2002. Cèdula de notificació. [2005/Q3725]
  
Procediment: separació contenciosa 64/2002-02
  
Demandant: Manuel Alberca Solé
  
Procuradora: María Mercedes Cruz Sorribes
  
Demandada: María Sofía Dupont Bernad
  
Al juí a què es fa referència s'ha dictat la resolució el text de la qual, literalment, diu així:
  
«Sentència número 77/2004
  
Jutge que la dicta: Eugenio Alarcón Cabañero
  
Lloc: Vinaròs
  
Data: 27 de desembre de 2004
  
Eugenio Alarcón Cabañero, jutge titular del Jutjat de Primera Instància i Instrucció número 2 de Vinaròs, he vist les presents actuacions de juí verbal de separació, registrades amb el número 64 de l'any 2002, instat per Manuel Alberca Solé, representat per la procuradora Mercedes Cruz Sorribes i assistit pel lletrat Delfín Altaba Ortí, contra María Sofía Dupont Bernad, declarada en situació de rebel·lia processal; i contra el ministeri fiscal.
  
Decisió
  
Estimar la demanda formulada per la representació processal de Manuel Alberca Solé contra María Sofía Dupont Bernad, i el ministeri fiscal, i en conseqüència:
  
1. Decretar la separació del matrimoni contret per Manuel Alberca Solé i María Sofía Dupont Bernad, els quals estan autoritzats per a viure separats.
  
2.Acordar els efectes i mesures següents:
  
a) S'atribuïx a Manuel Alberca Solé la guarda i custòdia dels fills comuns menors d'edat, Natalia i Christian Alberca Dupont. L'exercici i la titularitat de la pàtria potestat la compartiran ambdós progenitors.
  
b) La mare, María Sofía Dupont Bernad, podrà visitar i tindre en companyia seua a ambdós fills menors, Natalia i Christian, els caps de setmana alterns des de les 19.00 hores del divendres fins a les 20.00 hores del diumenge; i la meitat de les vacances escolars de Nadal, Setmana Santa i estiu. A la mare li correspon la primera meitat en els anys parells, i al pare la segona meitat; i en els anys senars, correspondrà a la mare la segona meitat i al pare la primera.
  
c) La mare, María Sofía Dupont Bernad, haurà de pagar, en concepte d'aliments als seus fills menors, la quantitat de 121 euros al mes per a cada un dels fills, la qual l'haurà d'ingressar en els primers cinc dies de cada mes al compte corrent que li indique el senyor Alberca Solé. Esta quantitat s'haurà d'actualitzar anualment segons la variació de l'índex de preus al consum.
  
3. Declarar les costes d'ofici, de manera que cada part haurà de pagar les costes causades a la seua instància i les comunes a mitges.
  
Porteu l'original d'esta sentència al seu llibre corresponent, i deixeu-ne testimoniatge unit a les actuacions.
  
Una vegada ferma esta sentència, remeteu-ne un testimoniatge al registre civil corresponent al lloc del matrimoni perquè es realitze l'oportuna anotació marginal.
  
Notifiqueu esta resolució al ministeri fiscal i a les altres parts, i feu-los saber que esta resolució no és ferma i que contra la qual s'hi pot interposar un recurs d'apel·lació davant d'este jutjat, en el termini dels cinc dies següents al de la notificació.
  
Així ho acord, mane i firme.
  
Així mateix, en estes actuacions s'ha dictat resolució la part dispositiva de la qual és la següent:
  
Pertoca la rectificació de la sentència de data 27 de desembre de 2004, pretesa per la representació processal de Manuel Alberca Solé, i en conseqüència, en el fonament de dret tercer, on diu: ?No procedix acordar la dissolució de la societat legal de guanys, ja que la separació no suposa la ruptura del matrimoni, i s'ha d'instar en el procediment adequat?, ha de dir: ?Es decreta la dissolució del règim econòmic matrimonial de guanys?; i en la decisió cal afegir: ?d) Es decreta la dissolució del règim econòmic matrimonial de guanys?».
  
Atés el desconeixement de l'actual domicili o residència de la part demandada, mitjançant la provisió d'esta mateixa data, el jutge d'este jutjat, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis d'este jutjat i en el Diari Oficial de la Generalitat Valenciana per a portar a efecte la diligència de notificació de la sentència a María Sofía Dupont Bernad.